Suomen Punainen Apu

Suomen Punainen Apu oli 1930-luvulla Suomessa toiminut vasemmistolaisten poliittisten vankien tukijärjestö. Puna-avun toimintaa ohjasivat kommunistit, joita (tai joiden tukemisesta tuomittuja) myös tuetut vangit olivat. Puna-apu oli Suomen kommunistisen puolueen tavoin kielletty maanalainen järjestö, johon kuulumista saattoi saada syytteen "valtiopetoksen valmisteluun tähtäävän toiminnan edistämisestä". Puna-avun edeltäjiä olivat 1920-luvulla toimineet ja 1930 lakkautetut Valtiollisten vankien huoltoyhdistykset.

Puna-avun käytännön avustustoiminta muodostui muun muassa ruokapakettien ja muun tarpeellisen toimittamisesta vangeille. Naiset rahoittivat toimintaa esimerkiksi valmistamalla käsitöitä ja järjestämällä myyjäisiä. Puna-apu julkaisi lehteä Vankien Toveri ja muita monistettuja tiedotteita, joissa pyrittiin valistamaan ihmisiä poliittisten vankien ahdingosta ja huonosta kohtelusta.

Suomen Punainen Apu oli osa Kansainvälistä Punaista Apua (MOPR).

Lähteet

Suomalaiset ihmisoikeusjärjestöt
Suomen kommunistinen puolue